Komission asetus (ETY) N:o 3497/88, annettu 9 päivänä marraskuuta 1988, interventioelinten tekemän yhteisössä korjatusta juurikkaasta tai ruo'osta valmistetun sokerin oston soveltamista koskevista yksityiskohtaisista säännöistä annetun asetuksen (ETY) N:o 2103/77 muuttamisesta



Virallinen lehti nro L 306 , 11/11/1988 s. 0030 - 0031

Suomenk. erityispainos Alue 3 Nide 27 s. 0199

Ruotsink. erityispainos Alue 3 Nide 27 s. 0199



KOMISSION ASETUS (ETY) N:o 3497/88, annettu 9 päivänä marraskuuta 1988, interventioelinten tekemän yhteisössä korjatusta juurikkaasta tai ruo'osta valmistetun sokerin oston soveltamista koskevista yksityiskohtaisista säännöistä annetun asetuksen (ETY) N:o 2103/77 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81(1), sellaisena kuin se on viimeksi muutettuna asetuksella (ETY) N:o 2306/88(2), ja erityisesti sen 9 artiklan 6 kohdan, sekä katsoo, että intervention on mahdollistettava tuotteiden vetäminen väliaikaisesti häiriintyneiltä markkinoilta ja niiden sinne takaisin saattaminen markkinoiden tilanteen tasapainotuttua; tämän vuoksi tarjottujen tuotteiden on oltava tapauksen mukaan ihmisravinnoksi tai eläinten ruokintaan kelpaavia, elintarvikkeiden ja rehujen radioaktiivisen saastumisen sallituista enimmäistasoista ydinonnettomuuden jälkeen tai muun säteilyhätätilan aikana 22 päivänä joulukuuta 1987 annetussa neuvoston asetuksessa (Euratom) N:o 3954/87(3) määritellään säteilyhätätilassa noudatettava menettely niiden radioaktiivisen saastumisen tasojen määrittämiseksi, joita elintarvikkeiden ja rehujen osalta on noudatettava, jotta niitä voitaisiin pitää kaupan; tämän johdosta interventio-ostot eivät voi koskea nämä radioaktiivisen saastumisen tasot ylittäviä maataloustuotteita, kolmansista maista peräisin olevien maataloustuotteiden tuontiedellytyksistä T Osernobylin ydinvoimalaonnettomuuden jälkeen 30 päivänä toukokuuta 1986 annetussa neuvoston asetuksessa (ETY) N:o 1707/86(4), sellaisena kuin se on viimeksi muutettuna asetuksella (ETY) N:o 624/87(5), vahvistetaan radioaktiivisuuden enimmäisrajat; asetuksen (ETY) N:o 1707/86 voimassaolon päätyttyä sisällytettiin nämä samat rajat sen korvaavan neuvoston asetuksen (ETY) N:o 3955/87(6) 3 artiklaan; nämä enimmäismäärät ylittäviä maataloustuotteita ei voida pitää laadultaan virheettöminä, kunnollisina ja myyntikelpoisina, on todettu, että osa yhteisön maataloustuotannosta on radioaktiivisesti saastunut vaihtelevissa määrin mainitun onnettomuuden vuoksi; olisi tarkennettava, että interventio-ostot eivät voi koskea yhteisöstä peräisin olevia, asetuksen (ETY) N:o 3955/87 3 artiklassa vahvistetut arvot ylittäviä maataloustuotteita, komission asetuksessa (ETY) N:o 2103/77(7), sellaisena kuin se on viimeksi muutettuna asetuksella (ETY) N:o 1708/83(8), 3 artiklassa säädetään sokerin interventio-oston edellytyksistä; näitä edellytyksiä olisi tarkennettava; tämän vuoksi olisi muutettava mainittua asetusta, säteilyhätätilasta johtuvan elintarvikkeiden radioaktiivisen saastumisen aste vaihtelee onnettomuuden luonteen ja tuotteen mukaan; tämän vuoksi päätös valvonnan säätämisen tarpeesta sekä valvontatoimenpiteistä olisi mukautettava kuhunkin tilanteeseen ja otettava huomioon esimerkiksi kyseisten alueiden tuotteiden ja radionuklidien ominaispiirteet, ja sokerin hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 2103/77 3 artiklaan kohta seuraavasti: "5 Interventioon tarjottuja sokereita ei pidetä 3 ja 4 kohdan mukaisesti laadultaan virheettöminä, kunnollisina ja myyntikelpoisina, jos ne ylittävät yhteisön oikeudellisella sääntelyllä sovellettavat sallitut radioaktiivisen saastumisen hyväksytyt enimmäistasot. Yhteisöstä peräisin oleviin T Osernobylin ydinvoimalaonnettomuuden vuoksi saastuneisiin tuotteisiin sovelletaan neuvoston asetuksen (ETY) N:o 3955/87(*) 3 artiklassa vahvistettuja tasoja. Tuotteen radioaktiivisen saastumisen tasoa valvotaan ainoastaan, jos tilanne sitä edellyttää ja tarvittavana ajanjaksona. Tarpeen vaatiessa valvontatoimenpiteiden kesto ja laajuus määritetään asetuksen (ETY) N:o 1785/81 41 artiklassa säädettyä menettelyä noudattaen. (*) EYVL N:o L 371, 30.12.1987, s. 14" 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä marraskuuta 1988. Komission puolesta Frans ANDRIESSEN Varapuheenjohtaja (1) EYVL N:o L 177, 1.7.1981, s. 4 (2) EYVL N:o L 201, 27.7.1988, s. 65 (3) EYVL N:o L 371, 30.12.1987, s. 11 (4) EYVL N:o L 146, 31.5.1986, s. 88 (5) EYVL N:o L 58, 28.2.1987, s. 101 (6) EYVL N:o L 371, 30.12.1987, s. 14 (7) EYVL N:o L 246, 27.9.1977, s. 12 (8) EYVL N:o L 166, 25.6.1983, s. 15